બે જુદા જુદા સ્વભાવ, રુચિઓ અને વ્યક્તિત્વ ધરાવતી જુદા જુદા પરિવેશ અને માહૌલમાં જુદી જુદી રીતે ઉછરેલી વ્યક્તિઓ સાથે રહેવાનું શરૂ કરે ત્યારે થોડી કડવી તો થોડી મીઠી વાતો બનતી જ રહે છે. એકલી કડવાશ પણ સારી નહીં અને એકલી મીઠાશથી પણ મોં ભાગી જાય. થોડી કડવાશ અને થોડી મીઠાશ, થોડો તાપ તો થોડો છાંયો, થોડાં આંસુ તો થોડા આનંદનો સરવાળો એટલે જ સુખી સુમધુર દામ્પત્ય. આ વાત જે સ્ત્રી-પુરુષ સમજે છે એમના જીવનમાં મીઠાશ હોય છે, આનંદ હોય છે. સંઘર્ષમાંથી સંતાપ જન્મે છે. દામ્પત્ય જીવનમાં થોડી બાંધછોડ કરે છે એ સુખેથી જીવે છે.